钦定古今图书集成/明伦汇编/官常典/第724卷 > 赵不试
## 钦定古今图书集成/明伦汇编/官常典/第724卷 > 赵不试

按《宋史忠义传》：“不试，太宗六世孙。宣和末，通判相州，
寻权州事，兼主管真定府路经略安抚公事。建炎元
年，知相州。初，汪伯彦既去相，金人执其子似，遣来割
地。似至相，不试固守不下。明年，金人大入，州久被围，
军民无固志。不试谓之曰：‘今城中食乏，外援不至，不
试，宗子也，义不降，计将安出’？众不应，不试知事不可”
为遂登城与金人约勿杀许之。既启门乃纳其家井
中，然后以身赴井。命提辖官实以土，州人皆免于死。